Franz-Peter Tebartz-van Elst

Franz-Peter Tebartz-van Elst (født 20. november 1959 i Twisteden ved Kevelaer i Vest-Tyskland) er en tysk katolsk biskop, som var biskop av Limburg i Hessen fra 2008 til 2013/14. I mars 2014 ble han tvunget til å fratre etter at det var fremkommet at han blant annet hadde brukt 31 millioner euro på renoveringer av et anlegg hvori inngikk hans offisielle bisperesidens.


== Liv og virke ==


=== Bakgrunn ===
Navnet van Elst peker mot en slektsbakgrunn fra Elst i Nederland, en liten by mellom Arnhem og Nijmegen, ikke veldig langt fra hans føde- og oppvekststed. Han studerte ved universitetet i Münster og ved universitetet i Freiburg.


=== Prest ===
Tebartz-van Elst ble presteviet i 1985 og var deretter noen år kapellan i Altenberge. Som fersk prest studerte han så videre ved University of Notre Dame i Indiana, og der promoverte han til doktorgrad i teologi. Etter studiene virket han som sogneprest og dosent:  Fra 1990 til 1996 var han ved  katedralen i Münster, og fikk så undervisningsstilling ved universitetet i Münster. Hans arbeide innen pastoralteologi fokuserte på voksendåp og -katekese, og hans håndbok for voksendåp reflekterer hans fokus påkatolsk evangelisering i et stadig mer sekulært Tyskland.


=== Biskop ===


=== Hjelpebiskop i Münster ===
I 2003 ble Tebartz-van Elst utnevnt av pave Johannes Paul II til hjelpebiskop i Münster. Han ble bispeviet den 18. januar 2004 av biskop Reinhard Lettmann av Münster og medkonsekrerende erkebiskop Werner Thissen av Hamburg og emeritert hjelpebiskop Alfons Demming.


=== Biskop av Limburg ===
I 2008 ble han biskop av Limburg. Der overtok han etter biskop Franz Kamphaus, hvis liberale synsmåter hadde bragt ham i komflikt med Johannes Paul II. I 1999 hadde Kamphaus nektet å rette seg etter Vatikanets instrukser om at katolske organisasjoner bragte til opphør samarbeide med medisinske klinikker som utsteder henvisninger for provoserte aborter. Han motsatte seg til og med et direkte ultimatum fra paven i mars 2002, og Vatikanet fratok ham deretter for myndighet over rådgivningssentra for gravide kvinner. Tebartz-van Elst, som kom inn noen år senere for å etterfølge Kamphaus, som hadde vært populær innen sitt presteskap, ble sett på som en representant for romersk disiplin og autoritet.Det oppstod snart kontroverser. I 2008 refset Tebartz-van Elst en av dine prester, fader Peter Kollas, for å ha sluttet seg til en luthersk pastor i å velsigne et homofilt par. Biskopen fremholdt at relastonen ikke var konform med katolsk lære; Kollas argumenterte at velsignelsen ikke brøt mot noen norm for katolsk praksis. Biskopen mente adferden innebar tillitsbrudd og fjernet Kollas fra en administrativ stilling i bispedømmet, skjønt han fikk fortsette som sogneprest i sin menighet i Wetzlar.I 2012 skrev Der Spiegel at Tebartz-van Elst og en medreisende hadde fløyet første klasse til India tidligere det året, noe som stred mot den katolske kirkes oppforskring om personlig nøysomhet. Tebartz-van Elst saksøkte nyhetsmagasinet og skrev til retten at han hadde fløyet på business class med akkumulerte bonusmil. Statsadvokaten fastslo at han faktisk hadde fløyet i første klasse, og ila ham en bot på 20.000 euro for mened.

Diözesanes Zentrum St. Nikolaus in Limburg: I 2002 - under biskop Kaphaus' ledelse - hadde bispedømmet Limburg forpliktet seg til økonomiske innstramninger, og foretok reduksjoner av lønn og utgifter.  I den sammenheng ble bispedømmets kunngjøring fra 2007 om planer for et renoveringsprosjekt på 6 millioner euro kritisert av noen lekfolk. Bispedømmet kunngjorde at det bevilget 5,5 millioner euro, med 200.000 euro til biskopens leilighet, 300.000 euro til hans private kapell, 500.000 euro til administrasjons- og gjesteområdet, 2 millioner euro til renovering av de historiske murer og presentasjon av arkeologiske funn, og 2,5 millioner euro til rehabilitering av den gamle prestegården.  Ett år senere, den 14. oktober 2013, mens kontroversen fortsatte, sa prosjektets arkitekt Michael Frielinghaus at 2010-beløpet på 5,5 millioner euro alltid hadde vært forstått å være godt under den virkelige kostnaden for prosjektet. Da bygningskomplekset åpnet 29. juni 2013, kunngjorde bispedømmet at de endelige kostnadene ville være € 9.850.000. Den reviderte dette tallet dagen etter etter at et internrevisjonsutvalg klaget over at anslaget var totalt urealistisk.I september 2013 besøkte en inspektør fra Vatikanet, kardinal Giovanni Lajolo, Limburg for diskusjoner med bispedømmets ledelse og andre. Vatikanets gjennomgang av byggeprosjektet slo fast at kostnadene ved prosjektet hadde vokst til €31 millioner. Erkebiskop Robert Zollitsch, leder av den tyske biskopskonferanse, advarte om at Limburg-skandalen påvirket den katolske kirke i hele Tyskland og sa at han ville diskutere dette med pave Frans.  Han nedsatte også en kommisjon for å undersøke økonomien til bispedømmet Limburg. En talsmann for bispedømmet i Limburg sa at Tebartz-van Elst var «bekymret for eskaleringen av den pågående diskusjon» og at «det er åpenbart for biskopen at avgjørelsen om hans bispelige tjeneste i Limburg ligger i den hellige fars hender». Den 21. oktober 2013 hadde Tebartz-van Elst audiens med pave Frans, rett etter at kardinal Joachim Meisner, erkebiskop av Köln, hadde møtt paven. Den 23. oktober 2013 suspenderte pave Frans Tebartz-van Elst fra embedsutøvelsen. Pave utnevnte Wolfgang Rösch til generalvikar med øyeblikkelig virkning.Den 26. mars 2014 innvilget pave Frans Tebartz-van Elsts avskjedssøknad som biskop av Limburg. Vatikanets uttalelse til saken mente at man ikke kunne forvente at biskopen fruktbart ville kunne utføre sine oppgaver. Den 28. mars 2014 hadde Tebartz-van Elst nok en audiens med paven, i femten minutter, og sa etterpå til journalister at «med den kunnskap jeg har i dag innser jeg å ha gjort feilbedømninger. Skjønt jeg aldri intenderte de, har jeg ødelagt tillit».Tebartz-van Elst forsvarte seg selv, og sa at generalvikaren var ansvarlig for en stadig dårligere situasjon, og at da han kom til bispedømmet hadde han møtt en situasjon som var lite realitetsorientert og var uorganisert. Han sa at han hadde ønske å investere i høykvalitets arbeide i lys av bispedømmets problemer vmed tidligere prosjekter.


=== Etter Limburg ===
Etter sin fratreden flyttet Tebartz-van Elst til Regensburg. I desember 2014 ble han utnevnt til den romerske kurie der han fra mars 2015 var delegat for Det pavelige tåd for nyevangelisering, særlig med tilknytning til Det internasjonale råd for katekese. I Roma har han bidratt til en rekke av Vatikanets initiativer på katekesens område.


== Verker ==


=== Forfatter ===
Der Erwachsenenkatechumenat in den Vereinigten Staaten von Amerika: Eine Anregung für die Sakramentenpastoral in Deutschland (= Münsteraner theologische Abhandlungen. Band 28). Oros, Altenberge 1993, ISBN 3-89375-086-X (Dissertation, Universität Münster, 1993).
Gemeinde in mobiler Gesellschaft: Kontexte – Kriterien – Konkretionen (= Studien zur Theologie und Praxis der Seelsorge. Band 38). Echter, Würzburg 1999, ISBN 3-429-02148-0 (Habilitationsschrift, Universität Münster, 1998/99).
Gemeinden werden sich verändern: Mobilität als pastorale Herausforderung. Mit einem Beitrag von Dieter Emeis. Echter, Würzburg 2001, ISBN 3-429-02388-2.
Handbuch der Erwachsenentaufe: Liturgie und Verkündigung im Katechumenat. Aschendorff, Münster 2002, ISBN 3-402-05384-5.
Glaube braucht Gestalt: Ermutigung zu einer missionarischen Spiritualität. Butzon & Bercker, Kevelaer 2006, ISBN 3-7666-0808-8.
con Stefan Böntert: Gemeinden geistlich gründen. Dialogverlag, Münster 2007, ISBN 978-3-937961-51-4.
Wer glaubt, sieht mehr! Perspektiven und Prioritäten. Butzon & Bercker, Kevelaer 2009, ISBN 978-3-7666-0960-1.
Inhalte brauchen Zeugen (= Positionen und Perspektiven. Band 1). Verlag des Bischöflichen Ordinariats, Limburg 2009, ISBN 978-3-921221-68-6 (enthält auch: Mission braucht Mut zum Inhalt).
Priester – prophetische Existenz und persönliches Zeugnis (= Positionen und Perspektiven. Band 2). Verlag des Bischöflichen Ordinariats, Limburg 2010, ISBN 978-3-921221-77-8.
Werte wahren – Gesellschaft gestalten: Plädoyer für eine Politik mit christlichem Profil. Butzon & Bercker, Kevelaer 2012, ISBN 978-3-7666-1390-5.


=== Redaktøre ===
Öffne uns den Brunnen der Taufe: Die Feiern der Eingliederung in die Kirche (= Feiern mit der Bibel. Band 1). Verlag Katholisches Bibelwerk, Stuttgart 1995, ISBN 3-460-08001-9.
Entflamme in uns die Sehnsucht nach dem Licht: Tauferinnerung in der Verkündigung des Kirchenjahres (= Feiern mit der Bibel. Band 2). Verlag Katholisches Bibelwerk, Stuttgart 1996, ISBN 3-460-08002-7.
Katechese im Umbruch: Positionen und Perspektiven. Für Dieter Emeis. Herder, Freiburg im Breisgau 1998, ISBN 3-451-26160-X.
Gemeinsamkeit im Wollen – Geschlossenheit im Handeln (= Positionen und Perspektiven. Nr. 3). Verlag des Bischöflichen Ordinariats, Limburg 2011, ISBN 978-3-921221-83-9.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Erkebiskop Cesare Orsenigo (1873-1946) *1922
Kardinal Josef Frings (1887-1978) *1942
Biskop  Michael Keller (1896-1961) *1947
Biskop Heinrich Tenhumberg (1915-1979) *1958
Biskop Reinhard Lettmann (1933-2013) *1973
Biskop Franz-Peter Tebartz-van Elst (1959-) *2004


== Referanser ==